ขุนวรวงศาธิราช - วิกิพีเดีย

# ขุนวรวงศาธิราช

### จากวิกิพีเดีย สารานุกรมเสรี

ขุนวรวงศาธิราช จากภาพยนตร์เรื่อง สุริโยไท (พ.ศ. 2544) รับบทโดย จอนนี่ แอนโฟเน่

ขุนวรวงศาธิราช กษัตริย์ผู้ที่นักประวัติศาสตร์ไม่ยอมรับ เพราะถือว่าเป็นกบฏ ทั้ง ๆ ที่ในพงศาวดารได้ระบุว่าผ่านพระราชพิธีราชาภิเษกแล้ว ขุนวรวงศาธิราชเดิมเป็นขุนนาง มีชื่อว่า " บุญศรี " ตำแหน่ง " พันบุตรศรีเทพ " เชื่อว่าเป็นพราหมณ์ผู้เฝ้าหอพระเทพบิดร มีหน้าที่เป็นผู้กระทำพิธีการต่าง ๆ ต่อมาได้เพิ่มยศเป็น " ขุนชินราช " เมื่อขึ้นครองราชย์จึงเปลี่ยนชื่อเป็น " ขุนวรวงศาธิราช "

ขุนวรวงศาธิราช เชื่อว่าลักลอบเป็นชู้กับท้าวศรีสุดาจันทร์มเหสีองค์หนึ่งของสมเด็จพระไชยราชาธิราช และร่วมกันวางแผนปลงพระชนม์พระแก้วฟ้าและสถาปนาตนเองขึ้นเป็นกษัตริย์ และสถาปนาผู้ที่เชื่อว่าเป็นน้องชายตนเอง ชื่อ " จัน " แห่งบ้านมหาโลก ขึ้นเป็นพระมหาอุปราช

ระหว่างครองราชย์ ขุนนางในราชสำนักและพระญาติวงศ์บางส่วนไม่เห็นชอบด้วย เช่น ขุนพิเรนทรเทพ, หมื่นราชเสน่หา, หลวงศรียศ, ขุนอินทรเทพ, พระยากลาโหม เป็นต้น จึงร่วมกันวางแผน กราบทูลว่า มีช้างเผือกเชือกหนึ่ง ที่เมืองละโว้ เหลือกำลังหมอช้างจะจับได้ ขอทูลเชิญพระองค์ไปจับด้วยพระองค์เอง เมื่อขุนวรวงศาธิราชหลงเชื่อ ระหว่างการเดินทางไปด้วยเรือ จึงถูกลอบปลงพระชนม์ที่คลองสระบัว ข้างคลองปลาหมอ (ในบันทึกของเจอเรมิส วันวลิต บอกว่าถูกลอบยิงด้วยปืนที่ข้างประตูวัง) รวมระยะเวลาครองราชย์ ๔๒ วัน และกราบบังคมทูลเชิญพระเฑียรราชาเสด็จขึ้นครองราชย์เป็นพระมหากษัตริย์ต่อไป

## [แก้] ดูเพิ่ม

- ลำดับพระมหากษัตริย์ไทย

รัชสมัยก่อนหน้า: สมเด็จพระยอดฟ้า ราชวงศ์สุพรรณภูมิ | พระมหากษัตริย์ไทย อาณาจักรอยุธยา ราชวงศ์สุพรรณภูมิ ๒๐๙๑ - ๒๑๑๑ | รัชสมัยถัดไป: สมเด็จพระมหาจักรพรรดิ ราชวงศ์สุพรรณภูมิ

ดึงข้อมูลจาก "http://th.wikipedia.org../../../%E0%B8%82/%E0%B8%B8/%E0%B8%99/%E0%B8%82%E0%B8%B8%E0%B8%99%E0%B8%A7%E0%B8%A3%E0%B8%A7%E0%B8%87%E0%B8%A8%E0%B8%B2%E0%B8%98%E0%B8%B4%E0%B8%A3%E0%B8%B2%E0%B8%8A.html".

หมวดหมู่: ราชวงศ์สุพรรณภูมิ | บุคคลที่ยังไม่ทราบปีที่เกิด | บุคคลที่เสียชีวิตในปี พ.ศ. 2091

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English